ગાંધીનગર- સરકારી આવાસો જ્યાં સુરક્ષાને લઇને અત્યંત ચુસ્ત બંદોબસ્ત હોવાને લઇને જનસામાન્ય માટે એ મહાલયો નિહાળવા લગભગ અશક્ય હોય છે. ત્યારે ગુજરાતના રાજ્યપાલ ઓ પી કોહલીએ આજે પહેલી ઓગસ્ટથી રાજભવનની મુલાકાત કોઇપણ નાગરિક લઇ શકે તેવો નિર્ણય અમલમાં મૂક્યો છે. રાજ્યપાલ કોહલીએ જાહેર જનતા માટે રાજભવન ખુલ્લું મૂકવાનો નિર્ણય 15 મેએ લીધો હતો જેને સારો પ્રતિભાવ મળતાં આજથી-પહેલી ઓગસ્ટથી નિર્ણયનો અમલ શરુ કરાઇ રહ્યો છે. રાજભવન મુલાકાત માટે સપ્તાહના સોમવારથી શુક્રવાર કામકાજના દિવસો દરમિયાન પાંચ દિવસ માટે ખુલ્લું મૂકવામાં આવશે.